
Какви права имам с ТЕЛК решение,75%?
====================================

 

Препоръчително е да коментирате въпросите си с адвокат. Но най-общо, в случай че питате за социалното подпомагане, на което имате право –  

а/ право на месечна целева помощ за заплащане на наем на общински жилища при определени условия;  

б/ еднократна помощ за задоволяване на инцидентно възникнали здравни, образователни, комунално-битови и други жизненоважни потребности;  

в/ еднократна помощ за издаване на лична карта;  

г/ безплатно пътуване два пъти в годината – отиване и връщане с железопътен транспорт;  

д/ безплатно годишна винетка за лек автомобил;  

е/ карта за градски транспорт за София или по-големите градове в България на преференциални цени;  

ж/ карта за паркиране на местата, определени за превозните средства, обслужващи хора с трайни увреждания и използване на улеснения при паркиране – тя се издава от кмета на съответната община и е валидна на територията на цялата страна;  

з/ освобождаване от плащане на потребителска такса при посещение на лекаря или на лекаря по дентална медицина, както и за всеки ден болнично лечение, но не повече от 10 дни годишно.


Поздрави,  

адв. Николина Митова  

0898 303092


